Slovensko na Európskom olympijskom festivale mládeže

Slovensko sa zúčastňuje na Európskom olympijskom festivale mládeže  od leta 1993. Na prvom ročníku letného EYOF v roku 1991 ako aj prvom zimnom EYOF 1993 štartovali slovenskí športovci vo výprave Česko-Slovenska.

 História 
Na premiérových ročníkoch letného i zimného EYOF, vtedy pod názvom Európske olympijské dni mládeže (EYOD) získali slovenskí mládežníci ešte vo výpravách Česko-Slovenska zhodne po jednej medaile. Na letnej premiére 1991 v Bruseli zlato tenista Martin Hromec, na zimnej 1993 v talianskej Aoste bronz bežec na lyžiach Martin Bajčičák. Prvé zlato v ére samostatnosti získal v roku 1993 atlét Tomáš Halva. Päťkrát získala výprava Slovenska dve zlaté medaily – v Bathe 1995, v Lisabone 1997, v Paríži 2003, v Tampere 2009 a v Utrechte 2013. Doteraz najúspešnejšie vystúpenia, čo sa týka počtu medailí sme zaznamenali na EYOF 2007 v Belehrade, odkiaľ sme priviezli osem cenných kovov (1-4-3) a v roku 2017 z maďarského Győru dokonca desať medailí (1-4-5). Jedinou dvojnásobnou zlatou medailistkou z letného vydania EYOF je tenistka Viktória Kužmová. Medzi našimi medailistami podujatia nájdeme aj známe mená, ktoré sa neskôr zúčastnili olympijských hier ako tenista Dominik Hrbatý, atlét Jozef Repčík či cyklista Matej Jurčo.

Zimné EYOF neboli pre nás tak úspešné ako letné. Historickú prvú zlatú medailu sme získali až v roku 1999, pričinila sa o ňu miešaná biatlonová štafeta na IV. zimných EYOD, ktoré sa konali v Poprade-Tatrách. Podujatia organizovaného Slovenským olympijským výborom v rámci podpory kandidatúry Popradu-Tatier na usporiadanie ZOH 2006 sa zúčastnilo 699 športovcov zo 40 európskych krajín. Prvú individuálnu medailu v ére samostatnosti získala krasokorčuliarka Monika Simančíková v Liberci 2011. Najúspešnejší pre našich mládežníkov bol Zimný EYOF 2019 v Sarajeve. Kým na všetkých doterajších zimných EYOF získali Slováci dohromady šesť medailí (1-0-5), v bosnianskej metropole pridali hneď štyri cenné kovy a s bilanciou 2-2-0 obsadili 7. miesto v hodnotení krajín. Výrazne sa o to pričinila šortrekárka Petra Rusnáková, s dvomi zlatými a jednou striebornou medailou najúspešnejšia účastníčka celého podujatia. Zároveň sa stala aj historicky najúspešnejšou slovenskou športovkyňou na letných aj zimných EYOF. Prvý krát v histórii EYOF sa stalo, že dve naše športovkyne v jednej disciplíne vystúpili na stupne víťazov, v rýchlokorčuľovaní na krátkej dráhe na 500 m trati obsadili prvé dve priečky Petra Rusnáková a Lucia Filipová.

XVI. Letný EYOF 2022 sa mal pôvodne konať v roku 2021, z dôvodu pandémie COVID-19 sa však termín podujatia presunul o rok neskôr. Dejiskom súťaží mali byť Košice, no keďže tie sa vzdali organizácie, usporiadateľským mestom sa stala Banská Bystrica.  V dňoch 24. júla až 30. júla 2022 sa konali súťaže v desiatich športových odvetviach za účasti mladých športovcov zo 48 krajín.  Okrem Banskej Bystrice boli dejiskami súťaží Zvolen, Detva, Slovenská Ľupča a Badín.

 Zlatí medailisti z letných EYOF 
RokDejiskoMenoŠportDisciplína1991 Bruselzlato Martin Hromectenisdvojhra1993 Valkenswaardzlato Tomáš Halvaatletikahod oštepom<center>1995<center> Bath zlato Boris Vazovanatletika400 m prek.zlato Miriam Bobkováatletika100 m prek.<center>1997<center> Lisabon zlato basketbalturnaj dievčatzlato Júlia Svobodováplávanie100 m psia<center>2003<center> Paríž zlato basketbalturnaj dievčatzlato Jozef Repčíkatletikabeh na 800 metrov2007 Belehradzlato Alexandra Štukováatletikabeh na 400 metrov<center>2009<center> Tampere zlato Tomáš Kružliakatletikahod kladivomzlato Arpád Szakácsdžudodo 81 kg<center>2013<center> Utrecht zlato Viktória Kužmovátenisdvojhrazlato Viktória Kužmová, Tereza Mihalíkovátenisštvorhra2017 Győrzlato Lucia Valová, Eduard StrýčekkanoistikaC-2 200 m mix<center>2022<center> Banská Bystrica zlato Renáta Jamrichovátenisdvojhrazlato Renáta Jamrichová, Daniel Balaščáktenisštvorhra mix<center>2023<center> Maribor zlato Patrícia Tománkovádžudodo 40 kgzlato Mia Pohánková, Soňa Depešovátenisštvorhra<center>2025 Skopjezlato Karolína Hajdukovácyklistikačasovka

 Zlatí medailisti zo zimných EYOF 
RokDejiskoMenoŠportDisciplína1999 Poprad-Tatryzlato Dušan Šimočko, Matej Kazár  Zuzana Hasillová, Petra Slezákovábiatlon4×5 km mix2019 Sarajevozlato zlato Petra Rusnákovášortrek500 m, 1000 m<center>2025 Bakurianizlato zlato Michaela Strakovábiatlon6 km, 10 km

 Najúspešnejší Slováci na EYOF 
MenoŠportRokzlatostriebrobronzPetra Rusnáková25px šortrek2019<center>2<center><center>1<center><center>0<center>Viktória Kužmová25px tenis2013<center>2<center><center>0<center><center>0<center>Renáta Jamrichová25px tenis2022<center>2<center><center>0<center><center>0<center>Lucia Valová25px kanoistika2017<center>1<center><center>2<center><center>0<center>

 Pozri aj 
 Európsky olympijský festival mládeže
 Olympijské hry mládeže
 Slovensko na olympijských hrách
 Slovensko na Svetových hrách
 Slovensko na Univerziádach

Literatúra
 Ján Grexa - Ľubomír Souček: Slovensko v znamení piatich kruhov, 2007

 Referencie 


Kategória:Krajiny na Európskom olympijskom festivale mládeže
Európsky olympijský festival mládeže
Európsky olympijský festival mládeže